钦定古今图书集成/明伦汇编/氏族典/第336卷 > 刘汉宏
## 钦定古今图书集成/明伦汇编/氏族典/第336卷 > 刘汉宏

按《唐书刘汉宏传》，“汉宏本兖州小史，从大将击王仙
芝，劫辎重叛去。乾符末，略江陵，都统王铎遣将崔锴
降之，表为宿州刺史。汉宏恨赏薄，有望言。会柳瑫得
罪，乃授汉宏观察使，代之。僖宗在蜀，贡输踵驿而西，
帝悦，授节度使。汉宏既有七州，志侈大。中和二年，遣
弟汉宥率诸将攻杭州，为董昌所败，复遣兵七万濒”
江而屯。昌使钱镠宵济，袭破之，汉宏走台州，镠执以
见董昌，斩于市。